Source: https://www.socpoist.sk/slovnik-pojmov/11s?prm1=640&insurance_kind=0&target_group=0&sword=
Timestamp: 2020-02-20 07:06:58+00:00
Document Index: 8752506

Matched Legal Cases: ['§ 3', '§ 5', '§ 3', '§ 227', '§ 3', '§ 4', '§ 4', '§ 26', '§ 139', '§ 5', '§ 3', '§ 138', '§ 139', '§ 138', '§ 227', '§ 4', '§ 138', '§ 227', '§ 4', '§ 138', '§ 227', '§ 3', '§ 4', '§ 5', '§ 227', '§ 4', '§ 138', '§ 227', '§ 4', '§ 138']

Vymeriavací základ na platenie poistného na sociálne poistenie
Vymeriavací základ mesačne najmenej
Minimálny vymeriavací základ je pre povinne nemocensky poistenú a povinne dôchodkovo poistenú SZČO mesačne vo výške 50 % jednej dvanástiny všeobecného vymeriavacieho základu za kalendárny rok, ktorý dva roky predchádza kalendárnemu roku, za ktorý sa platí poistné.
Minimálny vymeriavací základ pre povinne nemocensky poistenú a povinne dôchodkovo poistenú SZČO je za obdobie od 1. januára 2020 do 31. decembra 2020 v sume 506,50 eur.
Minimálny vymeriavací základ pre povinne nemocensky poistenú a povinne dôchodkovo poistenú SZČO je za obdobie od 1. januára 2019 do 31. decembra 2019 v sume 477,00 eur.
Minimálny vymeriavací základ zamestnanca na účely sociálneho poistenia nie je upravený, zamestnávateľ má však podľa pracovnoprávnych predpisov povinnosť odmeňovať zamestnanca v súlade s ustanoveniami zákona o minimálnej mzde.
Vymeriavací základ v úhrne mesačne najviac
Maximálny vymeriavací základ platný od 1. januára 2020 do 31. decembra 2020 pre všetky fondy sociálneho poistenia – nemocenské poistenie, dôchodkové poistenie, poistenie v nezamestnanosti, garančné poistenie, rezervný fond solidarity (s výnimkou úrazového poistenia) je v sume 7 091,00 eur.
Maximálny vymeriavací základ platný od 1. januára 2019 do 31. decembra 2019 pre všetky fondy sociálneho poistenia – nemocenské poistenie, dôchodkové poistenie, poistenie v nezamestnanosti, garančné poistenie, rezervný fond solidarity (s výnimkou úrazového poistenia) je v sume 6 678,00 eur.
Vymeriavací základ zamestnanca, ktorý vykonáva zárobkovú činnosť uvedenú v § 3 ods. 1 písm. a) zákona č. 461/2003 Z. z. o sociálnom poistení v znení neskorších predpisov je príjem zo závislej činnosti podľa § 5 ods. 1 písm. a) až h) a m), ods. 2 a 3 zákona č. 595/2003 Z. z. o dani z príjmov v znení neskorších predpisov okrem príjmov, ktoré nie sú predmetom dane alebo sú od dane oslobodené podľa zákona č. 595/2003 Z. z. v znení neskorších predpisov, a príspevkov na doplnkové dôchodkové sporenie, ktoré platí zamestnávateľ za zamestnanca. Vymeriavací základ zamestnanca je aj podiel na zisku vyplatený obchodnou spoločnosťou alebo družstvom zamestnancovi bez účasti na základnom imaní tejto spoločnosti alebo družstva. Vymeriavací základ zamestnanca, ktorý vykonáva zárobkovú činnosť uvedenú v § 3 ods. 2 a 3 zákona č. 461/2003 Z. z. v znení neskorších predpisov, je príjem plynúci z tejto zárobkovej činnosti okrem príjmov, ktoré nie sú predmetom dane alebo sú od dane oslobodené podľa právnych predpisov štátu, podľa ktorých sa tento príjem zdaňuje.
Je vymeriavací základ jeho zamestnanca.
Na účely úrazového poistenia a garančného poistenia sa do vymeriavacieho základu zamestnávateľa zahŕňa aj:
príjem fyzickej osoby z právneho vzťahu na základe ňou určenej dohody podľa § 227a, ktorý jej zakladá právo na príjem podľa § 3 ods. 1 písm. a) a ods. 2 a 3, ak tento príjem nepresiahne sumu podľa § 4 ods. 5, okrem príjmov, ktoré nie sú predmetom dane alebo sú od dane oslobodené podľa osobitného predpisu, alebo ktoré nie sú predmetom dane alebo sú od dane oslobodené podľa právnych predpisov štátu, podľa ktorých sa tento príjem zdaňuje; vymeriavacím základom je aj podiel na zisku vyplatený obchodnou spoločnosťou alebo družstvom zamestnancovi bez účasti na základnom imaní tejto spoločnosti alebo družstva,
príjem z pracovného pomeru alebo štátnozamestnaneckého pomeru fyzickej osoby uvedenej v § 4 ods. 1 písm. d) okrem príjmu vyplateného v období uvedenom v § 26 ods. 1 a 3 a príjmov, ktoré nie sú predmetom dane alebo sú od dane oslobodené podľa osobitného predpisu, alebo ktoré nie sú predmetom dane alebo sú od dane oslobodené podľa právnych predpisov štátu, podľa ktorých sa tento príjem zdaňuje; vymeriavacím základom je aj podiel na zisku vyplatený obchodnou spoločnosťou alebo družstvom zamestnancovi bez účasti na základnom imaní tejto spoločnosti alebo družstva.
Vymeriavací základ podľa § 139b
Ak zamestnancovi s pravidelným mesačným príjmom bol vyplatený príjem zo závislej činnosti podľa § 5 ods. 1 písm. a) až h) a m), ods. 2 a 3 zákona č. 595/2003 Z. z. o dani z príjmov v znení neskorších predpisov (ďalej len „príjem zo závislej činnosti“) po zániku povinného nemocenského poistenia, povinného dôchodkového poistenia, povinného poistenia v nezamestnanosti a zamestnancovi s nepravidelným príjmom bol vyplatený príjem zo závislej činnosti po zániku dôchodkového poistenia, vymeriavací základ je pomerná časť tohto príjmu pripadajúca na každý kalendárny mesiac trvania tohto poistenia v poslednom kalendárnom roku.
Ak zamestnancovi s nepravidelným príjmom, okrem fyzickej osoby v právnom vzťahu na základe dohôd o prácach vykonávaných mimo pracovného pomeru, bol vyplatený príjem zo závislej činnosti počas trvania dôchodkového poistenia, vymeriavací základ je pomerná časť tohto príjmu pripadajúca na každý kalendárny mesiac trvania tohto poistenia v poslednom kalendárnom roku okrem obdobia, za ktoré bolo zaplatené poistné na dôchodkové poistenie z maximálneho vymeriavacieho základu.
Ak fyzickej osobe, ktorá bola u zamestnávateľa v pracovnom pomere alebo štátnozamestnaneckom pomere najviac 12 kalendárnych mesiacov a nebola zamestnancom na účely povinného nemocenského poistenia, povinného dôchodkového poistenia a povinného poistenia v nezamestnanosti, nakoľko bola osobou dlhodobo nezamestnanou alebo osobou vedenou v evidencii uchádzačov o zamestnanie najmenej šesť po sebe nasledujúcich mesiacov a má trvalý pobyt v najmenej rozvinutom okrese, bol vyplatený príjem zo závislej činnosti po zániku pracovného pomeru alebo štátnozamestnaneckého pomeru, vymeriavací základ zamestnanca je súčet pomernej časti tohto príjmu vyplateného po zániku pracovného pomeru alebo štátnozamestnaneckého pomeru pripadajúcej na každý kalendárny mesiac trvania povinného dôchodkového poistenia a príjmu z pracovného pomeru alebo zo štátnozamestnaneckého pomeru podľa § 3 ods. 1 písm. a) a ods. 2 a 3 za príslušný kalendárny mesiac; § 138 ods. 1, 6, 8 až 12 a 17 platia rovnako.
Vymeriavací základ podľa § 139c
Vymeriavací základ zamestnanca – dohodára s nepravidelným príjmom je priemerný mesačný príjem z tohto právneho vzťahu; § 138 ods. 1, 6, 8 až 12 a 17 platia rovnako.
Priemerný mesačný príjem je podiel súčtu všetkých zúčtovaných príjmov zo závislej činnosti z právneho vzťahu dohody a počtu mesiacov trvania právneho vzťahu dohody. Do počtu kalendárnych mesiacov trvania dohody sa zaraďujú aj kalendárne mesiace, v ktorých mal dohodár napríklad vylúčenú povinnosť platiť poistné, a kalendárne mesiace, v ktorých mal dohodár prerušené povinné poistenie. Vymeriavací základ zamestnanca – dohodára s nepravidelným príjmom je možné zistiť až po zániku právneho vzťahu – dohody.
Vymeriavací základ zamestnanca na účely dôchodkového poistenia, ktorý je v právnom vzťahu na základe ním určenej dohody (§ 227a zákona o sociálnom poistení v znení účinnom od 1. januára 2013), na platenie poistného na dôchodkové poistenie a poistného do rezervného fondu solidarity je rozdiel medzi mesačným príjmom alebo priemerným mesačným príjmom z tohto právneho vzťahu a sumou podľa § 4 ods. 5 zákona o sociálnom poistení v znení účinnom od 1. januára 2013; § 138 ods. 1, 6, 8 až 12 a 17 platia rovnako. Vymeriavací základ na platenie poistného na dôchodkové poistenie a poistného do rezervného fondu zamestnanca je jeho mesačný/priemerný mesačný príjem z určenej dohody po odčítaní sumy
200 eur (suma platná od roku 2015).
Ak fyzickej osobe v právnom vzťahu na základe ňou určenej dohody podľa § 227a, ktorý jej zakladá právo na pravidelný mesačný príjem zo závislej činnosti, bol vyplatený príjem zo závislej činnosti po zániku tejto dohody a vyplatením tohto príjmu fyzická osoba nadobudla postavenie zamestnanca, vymeriavací základ je rozdiel medzi súčtom príjmu za kalendárny mesiac a pomernej časti príjmu vyplateného po zániku právneho vzťahu pripadajúcej na každý kalendárny mesiac trvania tohto právneho vzťahu a sumou podľa § 4 ods. 5; § 138 ods. 1, 6, 8 až 12 a 17 platia rovnako.
od 1. júla 2019, resp. od 1. októbra 2019, ak má SZČO predĺženú lehotu na podanie daňového priznania
do 30. júna 2020, resp. do 30. septembra 2020, ak má SZČO predĺženú lehotu na podanie daňového priznania
Vymeriavací základ povinne nemocensky poistenej a povinne dôchodkovo poistenej SZČO od 1. júla 2019 alebo od 1. októbra 2019, ak bola predĺžená lehota na podanie daňového priznania za rok 2018, je podiel jednej dvanástiny základu dane z príjmov fyzických osôb dosiahnutý vykonávaním podnikania a inej samostatnej zárobkovej činnosti za rok 2018 okrem príjmov dosiahnutých na základe zmluvy o výkone osobnej asistencie fyzickej osobe s ťažkým zdravotným postihnutím, ktorý nie je znížený o zaplatené poistné na povinné verejné zdravotné poistenie, poistné na povinné nemocenské poistenie, poistné na povinné dôchodkové poistenie, príspevok na starobné dôchodkové sporenie (ak je SZČO sporiteľ), poistné do rezervného fondu solidarity povinne dôchodkovo poistenej SZČO a upraveného o príjmy a výdavky, ktoré sa nezahŕňajú do vymeriavacieho základu, a koeficientu 1,486. Vymeriavací základ sa zaokrúhľuje na najbližší cent nadol.
Vymeriavací základ na platenie poistného povinne nemocensky poistenej a povinne dôchodkovo poistenej SZČO, ktorá vykonáva činnosť SZČO, sa vypočíta od 1. júla 2019 nasledovne:
Vymeriavací základ = (čiastkový základ dane + zaplatené poistné na povinné verejné zdravotné poistenie, poistné na povinné sociálne poistenie a príspevky na starobné dôchodkové sporenie SZČO v roku 2018) : 1,486 : 12
Vymeriavací základ povinne nemocensky poistenej a povinne dôchodkovo poistenej samostatne zárobkovo činnej osoby, ktorej bola predĺžená lehota na podanie daňového priznania podľa osobitného predpisu, je v období od 1. júla do 30. septembra kalendárneho roka vymeriavací základ, z ktorého platila poistné na nemocenské poistenie a poistné na dôchodkové poistenie do 30. júna kalendárneho roka.
Dobrovoľne nemocensky poistená osoba, dobrovoľne dôchodkovo poistená osoba a dobrovoľne poistená osoba v nezamestnanosti môže zmeniť vymeriavací základ najskôr po uplynutí šiestich mesiacov od posledného určenia vymeriavacieho základu touto osobou. Ak dobrovoľne nemocensky poistená osoba, dobrovoľne dôchodkovo poistená osoba a dobrovoľne poistená osoba v nezamestnanosti zmení vymeriavací základ, poistné sa platí zo zmeneného vymeriavacieho základu od prvého dňa kalendárneho mesiaca nasledujúceho po mesiaci, v ktorom sa zmena vymeriavacieho základu písomne oznámila Sociálnej poisťovni.
Minimálny vymeriavací základ pre povinne nemocensky poistenú a povinne dôchodkovo poistenú SZČO je za obdobie od 1. januára 2018 do 31. decembra 2018 v sume 456,00 eur.
Maximálny vymeriavací základ platný od 1. januára 2018 do 31. decembra 2018 pre všetky fondy sociálneho poistenia – nemocenské poistenie, dôchodkové poistenie, poistenie v nezamestnanosti, garančné poistenie, rezervný fond solidarity (s výnimkou úrazového poistenia) je v sume 6 384,00 eur.
príjem fyzickej osoby z právneho vzťahu na základe ňou určenej dohody o brigádnickej práci študentov podľa § 227a, ktorý jej zakladá právo na príjem podľa § 3 ods. 1 písm. a) a ods. 2 a 3, ak tento príjem nepresiahne sumu podľa § 4 ods. 5, okrem príjmov, ktoré nie sú predmetom dane alebo sú od dane oslobodené podľa osobitného predpisu, alebo ktoré nie sú predmetom dane alebo sú od dane oslobodené podľa právnych predpisov štátu, podľa ktorých sa tento príjem zdaňuje; vymeriavacím základom je aj podiel na zisku vyplatený obchodnou spoločnosťou alebo družstvom zamestnancovi bez účasti na základnom imaní tejto spoločnosti alebo družstva,
Ak zamestnancovi s pravidelným mesačným príjmom bol vyplatený príjem zo závislej činnosti podľa § 5 ods. 1 písm. a) až h), ods. 2 a 3 zákona č. 595/2003 Z. z. o dani z príjmov v znení neskorších predpisov (ďalej len „príjem zo závislej činnosti“) po zániku povinného nemocenského poistenia, povinného dôchodkového poistenia, povinného poistenia v nezamestnanosti a zamestnancovi s nepravidelným príjmom bol vyplatený príjem zo závislej činnosti po zániku dôchodkového poistenia, vymeriavací základ je pomerná časť tohto príjmu pripadajúca na každý kalendárny mesiac trvania tohto poistenia v poslednom kalendárnom roku.
Vymeriavací základ zamestnanca na účely dôchodkového poistenia, ktorý je v právnom vzťahu na základe ním určenej dohody o brigádnickej práci študentov (§ 227a zákona o sociálnom poistení v znení účinnom od 1. januára 2013), na platenie poistného na dôchodkové poistenie a poistného do rezervného fondu solidarity je rozdiel medzi mesačným príjmom alebo priemerným mesačným príjmom z tohto právneho vzťahu a sumou podľa § 4 ods. 5 zákona o sociálnom poistení v znení účinnom od 1. januára 2013; § 138 ods. 1, 6, 8 až 12 a 17 platia rovnako. Vymeriavací základ na platenie poistného na dôchodkové poistenie a poistného do rezervného fondu zamestnanca je jeho mesačný/priemerný mesačný príjem z určenej dohody o brigádnickej práci študentov po odčítaní sumy
Ak fyzickej osobe v právnom vzťahu na základe ňou určenej dohody o brigádnickej práci študentov podľa § 227a, ktorý jej zakladá právo na pravidelný mesačný príjem zo závislej činnosti, bol vyplatený príjem zo závislej činnosti po zániku tejto dohody a vyplatením tohto príjmu fyzická osoba nadobudla postavenie zamestnanca, vymeriavací základ je rozdiel medzi súčtom príjmu za kalendárny mesiac a pomernej časti príjmu vyplateného po zániku právneho vzťahu pripadajúcej na každý kalendárny mesiac trvania tohto právneho vzťahu a sumou podľa § 4 ods. 5; § 138 ods. 1, 6, 8 až 12 a 17 platia rovnako.
od 1. júla 2018, resp. od 1. októbra 2018, ak má SZČO predĺženú lehotu na podanie daňového priznania
do 30. júna 2019, resp. do 30. septembra 2019, ak má SZČO predĺženú lehotu na podanie daňového priznania
Vymeriavací základ povinne nemocensky poistenej a povinne dôchodkovo poistenej SZČO od 1. júla 2018 alebo od 1. októbra 2018, ak bola predĺžená lehota na podanie daňového priznania za rok 2017, je podiel jednej dvanástiny základu dane z príjmov fyzických osôb dosiahnutý vykonávaním podnikania a inej samostatnej zárobkovej činnosti za rok 2017 okrem príjmov dosiahnutých na základe zmluvy o výkone osobnej asistencie fyzickej osobe s ťažkým zdravotným postihnutím, ktorý nie je znížený o zaplatené poistné na povinné verejné zdravotné poistenie, poistné na povinné nemocenské poistenie, poistné na povinné dôchodkové poistenie, príspevok na starobné dôchodkové sporenie (ak je SZČO sporiteľ), poistné do rezervného fondu solidarity povinne dôchodkovo poistenej SZČO a upraveného o príjmy a výdavky, ktoré sa nezahŕňajú do vymeriavacieho základu, a koeficientu 1,486. Vymeriavací základ sa zaokrúhľuje na najbližší cent nadol.
Vymeriavací základ na platenie poistného povinne nemocensky poistenej a povinne dôchodkovo poistenej SZČO, ktorá vykonáva činnosť SZČO, sa vypočíta od 1. júla 2018 nasledovne:
Vymeriavací základ = (čiastkový základ dane + zaplatené poistné na povinné verejné zdravotné poistenie, poistné na povinné sociálne poistenie a príspevky na starobné dôchodkové sporenie SZČO v roku 2017) : 1,486 : 12